Na osnovu ciljeva utvrđenih u Lokalnom akcionom planu zapošljavanja Grada Visoko 2021-2024 godine (Službeni glasnik Grada Visoko, broj:02/22), u okviru Projekta „Together in Education for Employability and Employment 3E“, Grad Visoko raspisuje:

**JAVNI POZIV ZA NEZAPOSLENE OSOBE ZA OBUKU NA CNC MAŠINI**

Obuka za povećanje mogućnosti zapošljavanja je mjera aktivne politike zapošljavanje grada Visoko predviđeno Lokalnim akcionim planom za zapošljavanje Grada Visoko za 2022. godinu. Ove obuke imaju za cilj podizanje kvaliteta ponude na tržištu rada, odnosno za nezaposlene osobE koje žele povećati svoju zapošljivost. Gradska uprava grada Visoko realizovati će predmetni program sa MSŠ “Hazim Šabanović” za izvođenje programa obuke za obuku na CNC mašini.

Obuka će se izvoditi tokom oktobra 2022. godine za grupu od najviše 10 osoba.

Obuka je finansirana iz "3E" projekta "Together in Education for Employability and Employment 3E" (Zajedno u obrazovanju za zapošljivost i zapošljavanje), koji se realizuje u okviru IPA II Program prekogranične saradnje Srbija - Bosna i Hercegovina 2014 – 2020, Ugovor za projekat "3E" potpisan je sa Ministarstvom finansija Republike Srbije - Sektorom za ugovaranje i finansiranje programa iz fondova Evropske unije. Polaznicima koji uspješno završe obuku MSŠ “Hazim Šabanović“, kao nosilac statusa javno priznati organizator aktivnosti obrazovanja odraslih za realizaciju obuke na CNC mašini, izdati će Certifikat o završenoj obuci.

**KRITERIJI ZA UKLJUČIVANJE U PROGRAM**

Nezaposlena lica na evidenciji JU Služba za zapošljavanje ZE-DO kantona, BIRO Visoko i da ima završen najmanje treći ili četvrti stepen srednje tehničke struke.

**PODNOŠENJE PRIJAVE**

Prijavu sa potrebnim dokumentima potrebno je dostaviti u roku od 7 dana od dana objave Javnog poziva na oglasnoj ploči i web stranici Grada Visoko. Prijave sa potrebnom dokumentacijom podnose se putem pošte ili prijemne kancelarije u Centru za pružanje usluga građanima, u zatvorenoj koverti sa naznakom:

GRAD VISOKO

UL. ALIJE IZETBEGOVIĆA 12 A VISOKO

71 300 VISOKO

Sa naznakom:

« Javni poziv za nezaposlene osobe za obuku na CNC mašini »

Uz prijavni formular prilažu se sljedeći dokazi:

* uverenje da se lice nalazi na evidenciji JU Služba za zapošljavanje ZE-DO kantona, BIRO Visoko
* fotokopija lične karte
* fotokopija diplome o završenom srednjem obrazovanju

**OSTALE INFORMACIJE**

Informacije o realizaciji programa mogu se dobiti na telefon 032/732-524. Javni poziv je otvoren do 30.09.2022. godine.Neblagovremene i nepotpune prijave neće se razmatrati.

BROJ:

DATUM:

GRADONAČELNIK

mr.sci. Mirza Ganić, dipl.ing.saob.